Angry Birds (մուլտֆիլմ)

«Angry Birds» (անգլ.՝ The Angry Birds Movie), մուլտֆիլմ «Rovio» ընկերության հայտնի խաղի` «Angry Birds»-ի մոտիվներով։ ԱՄՆ-ում պրեմիերան կայացել է 2016 թվականի մայիսի 20-ին, իսկ ԱՊՀ երկրներում` մայիսի 12-ին։


== Սյուժե ==
Սյուժեի կենտրոնում աշխարհը սիրող թռչունների պատմությունն է, ովքեր ապրում են Թռչունների կղզում։ Թռչունները երկար ժամանակ հավատացած են եղել, թե իրենցից բացի ուրիշ ոչ ոք չկա աշխարհում։
Գլխավոր հերոսը կարմիր, որբ թռչուն Ռեդն է։ Փոքր ժամանակ նա միշտ դիմացել է իրեն ուղղված վիրավորանքներին, ինչի պատճառով էլ արդեն հասուն տարիքում նրա մոտ նկատվում են զայրույթի նոպաներ, ինչից տանջվում էին կղզու բոլոր անդամները։ Պեկինպ անունով բվեճ լիդերը կազմակերպում է Ռեդի դատը։ Որոշվում է, որ Ռեդը հաճախի «Զայրույթը կառավարելու դասընթացների», որ անցկացնում էր Մատիլդան։
Դասընթացի առաջին օրը Ռեդը ծանոթանում է արագաշարժ և էներգիայով լի Չակի, Բոմբի և Տերենսի հետ։
Հաջորդ առավոտյան կղզու վրա հայտնվում է գաղտնի նավ, որի միջից դուրս է գալիս Լեոնար անունով խոզը։ Նա իր ժողովրդին ներկայացնում է թռչուններին և վստահեցնում, որ բարի նկատառումներով են հայտնվել կղզում։ Կարճ ժամանակ անց խոզերը դուր են գալիս բոլոր թռչուններին, բացի Ռեդից։ Եվ Ռեդը որոշում է Չակի ու Բոմբի օգնությամբ բարձրանալ կղզու ամենաբարձր գագաթը և Հսկա Արծվից խորհուրդ հարցնել։ Արծիվը, երբ հանդիպում է այս եռյակին, հրաժարվում է որևէ կերպ խառնվել ներքևում կատարվող դեպքերին։
Ռեդը, Չակը և Բոմբը ուշ երեկոյան ետ են վերադառնում։ Միասին նրանք տեսնում են, որ մինչ թռչունները խոզերի հետ դիսկոտեկի են մասնակցում, մյուս խոզերը ցանկանում են վերցնել թռչունների ձվերը։ Հաջորդ օրը Պեկինպը Ռեդից ներողություն է խնդրում, ինչպես նաև խորհուրդ հարցնում կորցրածը վերադարձնելու վերաբերյալ։ Հետագայում, երբ խոզերը Սվինոգրադ են տանում բոլոր ձվերը, Ռեդը իր ընկերների և օգնության հասած արծվի օգնությամբ կարողանում է փրկել դրանք և ավերում է խոզերի քաղաքը։


== Կերպարներ ==
Ռեդ - գլխավոր հերոս, կարմիր թռչուն` փոքր հասակով և հսկայական հոնքերով։ Նա, իր զայրույթը վերահսկելու, խնդիրներ ունի, որն անընդհատ արտահայտվում է տարբեր ձևերով։ Միշտ ցույց է տալիս, որ անտարբեր է մյուսների նկատմամբ, բայց, ըստ էության, զուրկ չէ գերազանց առաջնորդ լինելուց։ Միշտ ամեն ինչ անում է ինքնուրույն։ Եվ չունի ծնողներ։
Չակ - դեղին ծիտիկ լի էներգիայով։ Հիմնականում չի կարողանում հանգիստ նստել իր տեղում և շատ է խոսում։ Հաճախ օգտագործում է արագ շարժվելու իր անհավատալի կարողությունը և երբեմն էլ իրեր է գողանում։
Բոմբ - սև թռչուն, հինգ անգամ ավելի մեծ, քան մյուս բոլոր թռչունները։ Հիմարավուն, բայց բարեսիրտ։ Երբ անհանգստանում է կամ վախենում է, հնարավոր է` «պայթի» (պայթել, հօդս ցնդել)։
Հզոր Արծիվ - ֆիլմի եզակի թռչունը, որ կարողանում է թռչել։ Կղզու գլխավոր պաշտպանն է, ապրում է սարի գագաթին։ Սկզբում թվում է, թե ինքնասիրահարված էգոիստ է, բայց հետո նրա օգնությունը շատ օգտակար է լինում թռչուններին։
Տերենս - մեծ կարմիր թռչուն. Չի խոսում, միայն մռնչում է (վերջում պարզ է դառնում, որ նա անգամ երգում է)։ Մինչև վերջ հասկանալի չի էլ դառնում, թե ինչ է կատարվել նրա հետ, միայն գիտենք` որ դժբախտ պատահար էր։ Եվ հստակ համակրանք է ցույց տալիս Մատիլդայի նկատմամբ։
Մատիլդա - սպիտակ թռչուն, զայրույթը կառավարելու դասընթացների ղեակավար։
Դատավոր Պեկինպ - մանր չափերի բվեճ։ Անբեկանելի հեղինակություն է վայելում թռչունների մոտ։
Լեոնարդ Բորոդաչ թագավոր - կանաչ խոզերի թագավոր։ Մուլտֆիլմի հիմնական հակառակորդն է։ Առաջին հերթին բավականին հեշտ էր թռչուններին համոզել, որ իրենց կղզի բարի նկատառումներով է եկել։ Սակայն հետագայում պարզվում է, որ չար է և զզվելի։ Նա սիրում է ուտել ձվեր և անգամ պատրաստ եփել թռչունների ձվերը։
Կանաչ խոզեր - Լեոնարդի օգնականները։ Անշնորհք ու դժբախտ են, բայց գործադիր։
Բեժ թռչուն - սիրում է լեզու հանել։
Կապույտ երրորդություն - ձվից դուրս են գալիս ֆիլմի վերջում։
Ռոսս - պեպեններով խոզ։ Լեոնարդի գլխավոր պաշտպանն է։
ՈՒսաչ - խոզ նարնջագույն հոնքերով և դեղին սաղավարտով։ Հասկանում է տեխնիկայից։
Օրլ - խոզ, կովբոյ-երաժշիտ, ով իր առանձին խումբն ունի։
Խոզ շեֆ-խոհարար - խոհարար խոզ, որը պետք է եփեր թռչունների ձվերը։
Կիր - հիվանդ, միշտ թռշտացող թռչուն։ Դատավորը հենց նրա գլխին է կանգնում, մեծ երևալու համար։
Միմ - թռչուն, միայն մի ֆրազա է ասում` «իմ ճուտիկներ»։
Բիլլի Բինկս - աղավնի, ոստիկան։
Շիրլի - տարեց թռչուն։
Ծովահեններ - խոզեր։ Կարևոր դեր չեն խաղում։
Հել - կանաչ թռչուն։ Ինչպես խաղի մեջ, անպես էլ մուլտֆիլմում օդի մեջ շարժվում է բումերանգի պես։
Բաբլզ - նարնջագույն թռչուն։ Ինչպես խաղի մեջ, այնպես էլ իր դերում, կարողանում է անհավատալի չափերի հասնել։
Թռչուն - գեր թռչուն, սիրում է գրկախառնություններ։
Նրբաբլիթների սիրահար - ոչ մեծ խոզ, սիրում է նրբաբլիթներ
Կեգլախաղի սիրահար - խոզ, որը սիրում է կեգլի խաղալ։ Հագնում է սև ու սպիտակ ֆուտբոլկա` ետևից «Ballhogs» գրվածքով։
Ստելլա - վարդագույն թռչուն, ընկերասեր է և միշտ պատրաստ է օգնել։
Վիլլոու, Պոպպի, Դալիա և Գեյլ - Ստելլայի ընկերուհիները


== Դերերը հնչյունավորեցին ==


== Պատմություն ==
2012 թվականի սկզբին Rovio ընկերությունը սկսեց նկարահանել լիամետրաժ ֆիլմ Angry Birds-ի մոտիվներով։
2014 թվականի սեպտեմբերի 28-ին Rovio ընկերությունը Ֆեյսբուքի իր էջում մի հրապարակում կատարեց, որտեղ ասվում էր, որ այն բանից հետո, երբ այդ հաղորդագրությունը միլիարդից ավելի դիտում կունենա, նրանք անակնկալ կհրապարակեն։ Արդեն երկու օր անց ընկերությունը տեղադրեց պաստառը, որտեղ պատկերված էին ապագա մուլտֆիլմի հերոսները` Ռեդը, Չակը և Բոմբը։
Վաղուց որոշված էր, որ ռեժիսորները պետք է լինեն Քլեյ Քեյտիսն ու Ֆեռգալ Ռեյլին, սցենարիստը` Ջոն Վիտիին, իսկ պաշտոնական դիստրիբյուտոր` Sony Pictures Imageworks ընկերությունը։


== Երաժշտություն ==


=== Սաունդթրեք ===
The Angry Birds Movie:-ը Angry Birds մուլտֆիլմի սաունդթրեքերի ալբոմն է, որը թողարկվել է 2016 թվականի մայիսի 6-ին։


=== Երգացանկ ===


== Ծանոթագրություններ ==


== Արտաքին հղումներ ==
Պաշտոնակաան կայքէջ Archived 2016-05-26 at the Wayback Machine.